Die wêreld in foto’s – 4 Januarie 2018Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Brandbestryders besig om vlamme te blus nadat ŉ brand tydens ŉ opstand in ŉ tronk in Indonesië ontstaan het. (Foto: Heri Juanda, AP) Mans vang vis vir aandete in ŉ dam aan die buitewyke van Phnom Penh in Kambodja. (Foto: Heng Sinith, AP) ŉ Landingstrook naby die Moselle-rivier in Duitsland is dié week oorstroom toe die rivier se watervlak met 4 m gestyg het as gevolg van swaar reën in die gebied. Die rivier is tans vir alle skepe gesluit. (Foto: Harald Tittel, AP) ŉ Trop van sowat 120 buffels trek van hulle winterhabitat in die Kiskunsag-wildtuin na ŉ plaas suid van Boedapest in Hongarye. (Foto: Sandor Ujvari, AP) ŉ Lugfoto van ŉ vleiland in ŉ woud naby Hefei in China se Anhui-provinsie wys die sneeuneerslag wat al sedert Woensdag op verskeie plekke in China voorkom. (Foto: Guo Chen, Xinhua)